दिउँसो १२ बजे जिल्ला कारागार गुल्मी पुगें। कुरा सुरू गर्ने बेलामा जेलर पाण्डेले एउटा प्रस्ताव राखे। उनले भने ‘सिडियो साबको अनुमति लिनुपर्छ। एकपटक फोन गर्नुस्।’ नम्बर मागेर पत्रकार भएको परिचय दिँदै फोन गरें। मेरो अपेक्षा विपरीत प्रमुख जिल्ला अधिकारीले भने ‘भेट गर्न पाइँदैन।’ उनको कुरा सुनेर रीस उठ्यो। तर, रीसलाई भीत्रै दबाएँ। जेलरका अगाडि हाँस्दै भनें ‘अँ सिडियो सापले भेट्नुस् भन्नुभयो।’ अनि कुराकानी सुरू भयो।
